Publication: Magyar Közlöny
Issue: MK-2001-128 (Year: 2001, Number: 128)
Era: 1990-2004
Section: 1992. évi XXXVIII. törvény (a továbbiakban: Áht.) 8. §-a
Paragraph Index: 1221

(3) A helyi önkormányzat a 64—64/A. §-ok hatálya alá nem tartozó, központi költségvetésből származó, a Belügyminisztérium fejezet Helyi önkormányzatok támogatásai, hozzájárulásai címében szereplő támogatásokat a TÁH útján igényli. A TÁH — a támogatásról szóló jogszabály, illetve tájékoztató alapulvételével — a rendelkezésére álló iratok, saját nyilvántartása, illetve helyszíni vizsgálat alapján szabályszerűségi szempontból megvizsgálja a támogatási igényt, és szükség esetén, jogszabályban meghatározott rövid határidő kitűzésével hiánypótlásra hívja fel az önkormányzatot. Amennyiben az önkormányzat a felhívásnak nem tesz eleget, a TÁH a támogatási igényt — véleményével együtt — továbbítja az elbírálásra jogosult szervnek.

Source: https://magyarkozlony.hu/hivatalos-lapok/1a8131766629c8772fdb9bc456a72f8ff955c3bf/dokumentumok/624a4b0d679d492b4645014b7d1d02c59650b8c7/letoltes